CELEX: 31999D0454
Language: bg
Date: 1999-06-22 00:00:00
Title: Решение на Комисията от 22 юни 1999 година относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с пожароограничителни, пожароизолиращи и пожарозащитни продукти (нотифицирано под номер С(1999) 1481)Текст от значение за ЕИП.

Важна правна забележка

|

31999D0454

Официален вестник n° L 178 , 14/07/1999 стр. 0052 - 0055 специално чешко издание глава 13 том 24 стр. 54  - 57 специално испанско издание глава 13 том 24 стр. 54  - 57 специално унгарско издание глава 13 том 24 стр. 54  - 57 специално литвийско издание глава 13 том 24 стр. 54  - 57 LV.ES глава 13 том 24 стр. 54  - 57 MT.ES глава 13 том 24 стр. 54  - 57 PL.ES глава 13 том 24 стр. 54  - 57 SK.ES глава 13 том 24 стр. 54  - 57 специално словенско издание глава 13 том 24 стр. 54  - 57

		19990622Решение на Комисиятаот 22 юни 1999 годинаотносно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с пожароограничителни, пожароизолиращи и пожарозащитни продукти(нотифицирано под номер С(1999) 1481)(текст от значение за ЕИП)(1999/454/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти [1], изменена с Директива 93/68/ЕИО [2], и по-специално член 13, параграф 4 от нея,(1) като има предвид, че Комисията трябва да избере измежду двете процедури съгласно член 13, параграф 3 от Директива 89/106/ЕИО за удостоверяване на съответствието на даден продукт, "най-малко обременителната процедура съвместима с изискванията за безопасност"; като има предвид, че това означава, че е необходимо да се реши дали за даден продукт или група продукти съществуването на система за фабричен производствен контрол, осъществяван от производителя, е необходимо и достатъчно условие за удостоверяване на съответствие, или дали по причини свързани с удовлетворяването на критериите, посочени в член 13, параграф 4, е необходима намесата на упълномощен орган за сертификация;(2) като има предвид, че член 13, параграф 4 изисква така определената процедура да бъде посочена в мандатите и в техническите спецификации; като има предвид, че следователно понятието продукти или група продукти е желателно да се дефинира така, както се употребява в мандатите или в техническите спецификации;(3) като има предвид, че двете процедури, предвидени в член 13, параграф 3 са описани в подробности в приложение III към Директива 89/106/ЕИО; като има предвид, че следователно е необходимо да се уточнят ясно методите, чрез които двете процедури трябва да се прилагат съгласно приложение III за всеки отделен продукт или група продукти, поради това че приложение III дава предпочитание на определени системи;(4) като има предвид, че процедурата, посочена в член 13, параграф 3, буква а) отговаря на системите, посочени в първата възможност, без постоянен надзор, и втората и третата възможности от раздел 2, приложение III, точка ii), а процедурата посочена в член 13, параграф 3, буква б) отговаря на системите посочени в раздел 2, приложение III, точка i), и в първата възможност, с постоянен надзор, в раздел 2, приложение III, точка ii);(5) като има предвид, че мерките, предвидени в настоящото решение, са в съответствие със становището на Постоянния комитет по строителство,ПРИЕ НАСТОЯЩОТО РЕШЕНИЕ:Член 1Съответствието на продуктите, посочени в приложение I, се удостоверява чрез процедура, при която освен система за фабричен производствен контрол, управлявана от производителя, в оценката и надзора на производствения контрол или на самия продукт се включва и упълномощен орган за сертификация.Член 2Процедурата за удостоверяване на съответствие съгласно приложение II се посочва в мандатите за хармонизирани стандарти.Член 3Адресати на настоящото решение са държавите-членки.Съставено в Брюксел на 22 юни 1999 година.За КомисиятаMartin BangemannЧлен на Комисията[1] ОВ L 40, 11.2.1989 г., стр. 12.[2] ОВ L 220, 30.8.1993 г., стр. 1.--------------------------------------------------19990622ПРИЛОЖЕНИЕ IПожароограничителни и пожароизолиращи продукти [1]:Пожарозащитни продукти (вкл. огнезащитни покрития) [1] [2]:- за ограничаване на пожар и/или пожарозащита или огнеустойчивост.[1] С изключение на гипсови продукти (напр. гипсови плочки, блокчета, суха мазилка), продукти от минерална вата, блокчета и фабрично армирани компоненти на автоклавен газобетон и бетон с леки добавъчни материали, разтвор за зидария, строителен разтвор за основа (хастар) за мазилка/гипсова мазилка, продукти от калциев силикат и пеностъкло.[2] С изключение на плочи за пожарозащита на стени, тавани, окачени тавани (комплекти) (посочени в Директива 98/437/ЕО на Комисията относно вътрешни и външни облицовки по стени и тавани (ОВ L 194. 10.7.1998 г., стр. 39)).--------------------------------------------------19990622ПРИЛОЖЕНИЕ IIУДОСТОВЕРЯВАНЕ НА СЪОТВЕТСТВИЕЗабележка: За комплекти с повече от едно предназначение, специфицирани в следните групи продукти, задълженията на упълномощения орган, произтичащи от съответните системи за удостоверяване на съответствие, са кумулативни.ГРУПА ПРОДУКТИПОЖАРООГРАНИЧИТЕЛНИ, ПОЖАРОИЗОЛИРАЩИ И ПОЖАРОЗАЩИТНИ ПРОДУКТИ (1/2)Системи за удостоверяване на съответствиеЗа изредените по-долу продукти и тяхното предназначение към Европейската организация за техническо одобрение (ЕОТО) се отправя молба за уточняване на следните системи за удостоверяване на съответствие в съответното указание за Европейско техническо одобрение:Система 1: Виж Директива 89/106/ЕИО, приложение III, 2, i) без контролно изпитване на проби.Продукт/и | Предназначение/я | Ниво/а или клас/ове (огнеустойчивост) | Система/и за удостоверяване на съответствие |Пожароограничителни и пожароизолиращи продукти Пожарозащитни продукти (вкл. огнезащитни покрития) | За ограничаване на пожар и/или пожарозащита или огнеустойчивост | всякакво | 1 |Спецификацията за системата трябва да бъде такава, че да може да се прилага, дори когато не е необходимо да се определят експлоатационните качества при дадена характеристика, тъй като най-малко в една от държавите-членки ще се окаже, че няма законово изискване за такава характеристика (виж член 2, параграф 1 от Директива 89/106/ЕИО, при необходимост, точка 1.2.3. от тълкувателните документи). В тези случаи от производителя не трябва да се изисква задължително да потвърди такава характеристика, ако той не желае да декларира експлоатационните качества на продукта в това отношение.ГРУПА ПРОДУКТИПОЖАРООГРАНИЧИТЕЛНИ, ПОЖАРОИЗОЛИРАЩИ И ПОЖАРОЗАЩИТНИ ПРОДУКТИ (2/2)Системи за удостоверяване на съответствиеЗа изредените по-долу продукти и тяхното предназначение към Европейската организация за техническо одобрение (ЕОТО) се отправя молба за уточняване на следните системи за удостоверяване на съответствие в съответното указание за Европейско техническо одобрение:Система 1: Виж Директива 89/106/ЕИО, приложение III, раздел 2, i), без контролно изпитване на проби.Система 3: Виж Директива 89/106/ЕИО, приложение III, раздел 2, ii), втора възможност.Система 4: Виж Директива 89/106/ЕИО, приложение III, раздел.2, ii), трета възможност.Продукт/и | Предназначение/я | Ниво/а или клас/ове | Система/и за удостоверяване на съответствие |Пожароограничителни и пожароизолиращи продукти Пожарозащитни продукти (вкл. огнезащитни покрития) | За приложения, обект на разпоредби за огнеустойчивост | А [1], В [1], С [1] | 1 |А [2], В [2], С [2] | 3 |A [3], D, E, F | 4 |Спецификацията за системата трябва да бъде такава, че да може да се прилага, дори когато не е необходимо да се определят експлоатационните качества при дадена характеристика, тъй като най-малко в една от държавите-членки ще се окаже, че няма законово изискване за такава характеристика (виж член 2, параграф 1 от Директива 89/106/ЕИО, при необходимост клауза 1.2.3. от тълкувателните документи). В тези случаи от производителя не трябва да се изисква задължително да потвърди такава характеристика, ако той не желае да декларира експлоатационните качества на продукта в това отношение.[1] Материали, при които огнеустойчивостта е чувствителна на изменения по време на производството (по принцип тези, подложени на химическа модификация, напр. забавители на пожара, или когато изменения в състава може да доведат до изменения в огнеустойчивостта).[2] Материали, при които огнеустойчивостта не е чувствителна на изменения по време на производството.[3] Материали от клас А, които съгласно Решение 96/603/ЕО не изискват изпитване за огнеустойчивост.--------------------------------------------------